ആഴ്സനിക് വീര്യമേറിയ വിഷം, കുട്ടികള്ക്ക് ഹോമിയോ പ്രതിരോധ മരുന്ന് കൊടുക്കുന്നതിനെതിരെ ഹൈക്കോടതിയില് ഹര്ജി പ്രദീകാത്മക ചിത്രം സ്കൂള് കുട്ടികള്ക്ക് ഹോമിയോ പ്രതിരോധമരുന്ന് നല്കാനുള്ള സര്ക്കാര് തീരുമാനത്തിനെതിരെ ഹൈക്കോടതിയില് ഹര്ജി. ഹെപ്പറ്റോളജി ലിവര് ട്രാന്സ്പ്ലാന്റ് വിദഗ്ധനായ ഡോ സിറിയക് എബി ഫിലിപ് ആണ് ഹൈക്കോടതിയെ സമീപിച്ചത്. നവംബറില് സ്കൂള് തുറക്കുന്നതിന് മുന്നോടിയായി കുട്ടികള്ക്ക് ഹോമിയോ പ്രതിരോധമരുന്നായ ആഴ്സനിക്കം ആല്ബം നല്കാനാണ് സര്ക്കാര് തീരുമാനം. ഈ മരുന്നിന്റെ സുരക്ഷയോ ഫലമോ തെളിയിക്കുന്നതിനുള്ള യാതൊരു വിവരവും സര്ക്കാരിന്റെ പക്കലില്ലെന്ന് ഹര്ജിയില് പറയുന്നു. വിഷങ്ങളുടെ രാജാവ് എന്നാണ് ആഴ്സനിക് അറിയപെടുന്നത്. ആഴ്സനിക് കാന്സറിനും കരള് രോഗങ്ങള്ക്കും മറ്റ് ആരോഗ്യപ്രശ്നങ്ങള്ക്കും കാരണമാകാം. ചെറിയ അളവിലെ ആഴ്സനിക് പോലും കുട്ടികളില് ആരോഗ്യപ്രശ്നങ്ങളുണ്ടാക്കാമെന്നതിനെ പറ്റി പഠനങ്ങളുണ്ടെന്നും ഹര്ജിയില് പറയുന്നു.